19/12/2022 | Administración LocalMunicipal
Ferrol
Recursos Humanos
Bases proceso selectivo persoal administrativo/a por promoción interna

Anuncio Por resolución da concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi apróbanse as bases reguladoras para a cobertura de oito praza de administrativo/a pola quenda de promoción interna, e que son as seguintes: Por Resolución da Concelleira delegada de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi, de data 27/12/2019 e de data 21 de decembro de 2020, resolveuse autorizar a convocatoria e a posterior redacción das seguintes bases: Primeira.- Obxeto da convocatoria. É obxeto da presente convocatoria a cobertura de oito prazas de Administrativo de Administración Xeral, encadradas na escala de Administración Xeral, subescala administrativa, clasificada no grupo C, subgrupo C1, correspondentes as OEP de 2019 e 2020, polo sistema de concurso oposición en quenda de promoción interna. As retribucións serán as correspondentes ó grupo de clasificación de funcionarios, grupo C, subgrupo C1, e as retribucións complementarias previstas na Relación de Postos de Traballo deste Concello. Segunda.- Requisitos das persoas aspirantes Para participar nas probas selectivas cómpre acreditar os seguintes requisitos: - Ter nacionalidade española ou estar comprendido dentro do ámbito de aplicación do artigo 57 da Lei 5/2015, do Estatuto básico do Empregado Público. - Ter cumpridos dezaseis anos e non exceder, da idade máxima de xubilación forzosa. - Non padecer enfermidade ou eiva física que impida o desempeño das correspondentes función. As persoas con discapacidade deberán facelo constar na instancia, indicando se precisan adaptación para realizar as probas nos termos establecidos pola Orden PRE/1822/2006 do 9 de xuño, pola que se establecen os criterios xerais para a adaptación de tempos adicionais nos procesos selectivos para o acceso ó emprego público das persoas con discapacidade (BOE do 13/06/2006). - Ser personal funcionario de carreira, da Escala de Administración Xeral, subescala Administrativa, grupo C, subgrupo C2, do Concello de Ferrol, cunha antigüidade mínima de 2 anos. - Non ter sido separado do servizo con anterioridade mediante expediente disciplinario, nin atoparse incurso en inhabilitación absoluta ou especial para empregos ou cargos públicos por resolución xudicial. - Posuír o título de bacharel, técnico de FP ou equivalente. Tamén poderá participar o persoal funcionario que carecendo desta titulación posúa unha antigüidade de 10 anos no subgrupo C2 á data de finalización de presentación de instancias. As persoas aspirantes con titulacións obtidas no estranxeiro deberán acreditar que están en posesión da correspondente validación ou da credencial que acredite, no seu caso, a homologación do título o de 5 años y haber superado el curso específico de formación. As persoas aspirantes deberán posuír todos os requisitos esixidos nos apartados anteriores o día en que remate o prazo para presentar as solicitudes e mantelos ata a data do seu novo nomeamento como persoal funcionario. Terceira.-Presentación de instancias As instancias de participación, dirixidas á Alcaldía, presentaranse telemáticamente no Rexistro Xeral do Concello ou ben mediante o procedemento que regula o artigo 16.4 da Lei 39/2015, do 1 de outubro, do procedemento administrativo común das administracións públicas, durante o prazo de 20 días naturais a partir do seguinte ao de publicación do anuncio da convocatoria no Boletín Oficial do Estado. Se conforme a ese precepto se presenta a instancia a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta a tódolos efectos. As persoas aspirantes farán constar na instancia que reúnen todos os requisitos sinalados na Base 2ª, e achegarán os seguintes documentos: 1. Fotocopia do DNI 2. Fotocopia da titulación requerida para o acceso ao posto.3. Fotocopia do Celga 4, título de perfeccionamento ou titulación equivalente, ós efectos de exención da realización da proba de galego.4. Xustificante de pago das taxas de participación. As persoas con discapacidade deben indicalo na instancia, na que deben declarar de forma expresa que reúnen as condición esixidas para o acceso ás prazas, condición que se acreditará no caso de obter praza mediante certificación dos órganos competentes. As persoas aspirantes deberán indicar na súa solicitude, no apartado de idioma do exame, si o texto do exercicio deberá entregarse en galego ou en castelán. Unha vez realizada a opción e presentada a solicitude os e as aspirantes non poderán modificar a súa opción. Coa presentación da instancia para tomar parte no proceso selectivo entenderase que os/as interesados/as aceptan e acatan todas e cada unha das bases desta convocatoria. Cuarta.-Dereitos de exame. Os/as aspirantes deberán ingresar a cantidade que establece a Ordenanza Fiscal número 28 reguladora da taxa pola solicitude de participación en probas de selección do persoal. A carta de pagamento pode obterse ou ben no departamento de Xestión Tributaria do Concello de Ferrol ou telemáticamente na páxina web do concello coa seguinte ruta: (sede electrónica / oficina virtual tributaria/ acceso á oficina virtual tributaria / trámites sen certificado / autoliquidacións / taxas / concepto a liquidar: selección de persoal / subconcepto: grupo C1). As taxas só serán devoltas no caso de que o/a aspirante non sexa admitido/a ao proceso selectivo por causas non imputables a él/ela. A falta de pagamento das taxas de participación, dentro do prazo de presentación de instancias, determinará a ex­clusión do/a aspirante e non poderá ser obxecto de enmenda. En ningún caso a a presentación e pago da taxa suporá a substitución do trámite de presentación da instancia. Quinta. - Admisión de persoas aspirantes. Rematado o prazo de presentación de instancias, a Alcaldía ditará resolución que se publicará no Boletín Oficial da Provincia, Taboleiro de Edictos do Concello e na páxina web municipal declarando aprobada a listaxe provisional de persoas admitidas e excluídas, con indicación, se é o caso, das causas de exclusión e o prazo de subsanación dos defectos advertidos, para presentar as reclamacións oportunas ou enmenda de defectos, nos termos do art.68 da Lei 39/2015. De non existir persoas excluídas, aprobarase con carácter definitivo a lista de admitidos. Transcorrido o prazo de enmenda de defectos, o Alcalde elevará a definitiva a listaxe provisional, resolvendo as reclamacións e declarará aprobada a listaxe definitiva de persoas admitidas e excluídas, que se publicará no Boletín Oficial da Provincia, Taboleiro de Edictos do Concello e na páxina web municipal. No listado definitivo de admitidos sinalarase o lugar, data e hora de inicio das probas. Dende a conclusión dunha proba ata o comenzo da seguinte deberá transcurrir un mínimo de 72 horas e un máximo de 45 días salvo que por causa xustificada sexa preciso aumentar este prazo. Sexta.-Tribunal cualificador A designación dos membros do Tribunal, titulares e suplentes, farase na resolución da Alcaldía pola que se aprobe a lista definitiva de admitidos e excluídos. O tribunal cualificador está constituído do seguinte xeito: Presidente: un/unha funcionario/a de calquera Administración pública pertencente ó grupo A, subgrupo A1/A2/C1. Secretario: o secretario xeral do Concello ou quen legalmente o substitúa. O/a secretario/a do tribunal cualificador terá dereito a voz pero non a voto. Vocais: catro funcionarios/as dos que a lo menos dous pertencerán a otras Administracións Públicas. Os seus membros deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. O Tribunal non poderá constituírse nin actuar sen a asistencia de máis da metade dos membros (titulares ou suplentes, indistintamente) En todo caso a constitución do tribunal cualificador deberá respectar o establecido no artigo 60 da Lei 5/2015, do 12 de abril, do Estatuto básico do empregado público. O seu funcionamento rexerase polo disposto na Lei 40/2015 de réxime xurídico das Administracións Públicas. Os membros do tribunal deberán absterse de intervir, e notificaranllo ao órgano convocante, cando concorran neles circunstancias das previstas no art.23 da ley 40/2015 ou se realizaron tarefas de preparación ás probas selectivas nos cinco anos anteriores á publicación desta convocatoria. Así mesmo, os/as aspirantes poderán recusar os membros do tribunal cando concorran as devanditas circunstancias segundo dispón o artigo 24 da ley 40/2015. O tribunal resolverá todas as dúbidas que puidesen xurdir na aplicación destas normas, así como o que se deba facer nos casos non previstos. O tribunal adoptará as medidas oportunas para garantizar o anonimato dos aspirantes durante a corrección das probas. O tribunal poderá dispoñer a incorporación ás súas sesións de persoas con labores de asesoramento para as probas que estimen pertinentes; estas limitaranse a prestar a súa colaboración nas súas especialidade técnicas. Poderán asistir como observadores (sen voz e sen voto) un representante de cada unha das organizacións sindicais con representación no concello de Ferrol. A efectos de percepción de asistencias, o Tribunal terá a categoría que corresponda segundo o disposto no Real Decreto 462/2002 do 24 de maio, sobre indemnizacións por razón do servizo. Séptima.-Probas selectivas I.- Fase de Concurso: Esta fase non terá carácter eliminatorio nin poderá ser tida en conta para superar as probas da fase de oposición e consistirá na avaliación por parte do Tribunal dos méritos alegados polas persoas aspirantes nas súas solicitudes. Os méritos deberán ser acreditados no prazo de presentación de solicitudes e valoraranse con referencia á data do peche do prazo de presentación de solicitudes. Esta fase alcanzará como máximo corenta (40) puntos e valorará os seguintes extremos: 1.- Experiencia profesional, os servizos prestados en calquera Administración Pública en prazas da subescala auxiliar administrativa a razón de 0,10 puntos por mes completo. Neste apartado, en cumprimento do artigo 51 do Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade, establecerase a favor dos candidatos e candidatas, homes e mulleres, por estar utilizando ou ter utilizado, nos últimos 5 anos anteriores á publicación da convocatoria no Boletín Oficial da Provincia dereitos de conciliación familiar, un máximo de 0,5 puntos, nos seguintes termos: • Permiso por parto, adopción ou acollemento: 0,2 puntos/permiso. • Permiso do outro proxenitor por nacemento, acollemento ou adopción dun/dunha fillo/a: 0,2 puntos/permiso. • Redución de xornada por motivos familiares: 0,2 puntos. A estes efectos, solo se computará unha redución por ano e se tomará como data de referencia a data do seu inicio. No suposto de que o seu desfrute se estendera na anualidade seguinte á de inicio, computarase como unha soa redución. • Excedencia por coidado de familiares: 0,02 puntos/mes. Os méritos relativos aos servizos prestados no Concello da Ferrol deberán alegarse coa solicitude, con indicación dos períodos de servizos prestados e serán comprobados polo Servizo de Recursos Humanos. Os servizos prestados noutras Administracións Públicas acreditaranse mediante un certificado expedido polo órgano correspondente. O certificado deberá facer constar os servizos prestados que se pretendan facer valer como experiencia profesional na fase de concurso, expresará para este efecto as funcións desenvolvidas, debendo ademais, achegarse copia do contrato ou nomeamento con indicación da praza, corpo, escala, subescala ou clase de adscrición. O certificado deberá así mesmo acompañarse de certificación da vida laboral, expedido pola Tesourería Xeral da Seguridade Social, na que consten expresamente os períodos e grupo de cotización correspondentes a esa categoría. A puntuación máxima neste apartado será de 20 puntos.2.- Formación: valorarase a realización de cursos de formación expedidos ou homologados por Administracións Públicas, Sindicatos, Universidades e organismos públicos relacionados coa praza obxecto desta convocatoria e coas materias incluídas no temario anexo. Non se valorará a asistencia a asembleas, xornadas, congresos, conferencias, seminarios, as materias que formen parte dunha titulación académica, os módulos ou partes integrantes dun curso, simposios ou similares, nin os cursos nos que non quede acreditada a súa duración. Valoraranse os cursos relativos a materias transversais na Administración; réxime xurídico, procedemento administrativo, prevención de riscos laborais, informática, violencia de xénero, igualdade, etc. Os méritos por cursos de formación e especialización realizados acreditaranse mediante a presentación de copia do correspondente diploma ou título. Baremo: - Cursos con certificado de aproveitamento: 0,06 puntos /hora. - Cursos con certificado de asistencia: 0,04 puntos/hora. A puntuación máxima neste apartado será de 15 puntos.3) Coñecemento da lingua galega: - Linguaxe administrativa galega nivel superior ou Celga 5: 5 puntos. - Linguaxe administrativa galega nivel medio: 2,5 puntos. II.- Fase de Oposición: A oposición constará de tres exercicios, todos eles de carácter obrigatorio e eliminatorio: Primeiro exercicio: consistirá na resolución dun cuestionario tipo test, nun tempo máximo de 120 minutos, de 60 preguntas, máis 5 preguntas de reserva, con catro alternativas por resposta, das que só unha delas é a correcta, que versarán sobre o contido total do temario que se anexa á convocatoria. Este cuestionario será elaborado polo tribunal no mesmo día e inmediatamente antes do comenzo da proba. O exercicio será cualificado de 0 a 60 puntos, sendo preciso alcanzar un mínimo de 30 puntos para superalo. As persoas aspirantes que non acaden a devandita puntuación mínima serán eliminadas do proceso. As respostas acertadas puntuarán un punto, as incorrectas descontarán 0,3 puntos e as respostas en branco non descontarán puntuación. Ó finalizar o exercicio as persoas aspirantes poderán levar unha copia da súa folla de respostas. Terminada a proba, os aspirantes poderán solicitar copia do exercicio. Segundo exercicio: Así mesmo, de carácter obrigatorio e eliminatorio. Desenvolverase por escrito, no tempo máximo de dúas horas, e consistirá na realización dunha proba práctica que proporá o Tribunal nun momento inmediatamente antes do comezo do exercicio. Os supostos formulados polo Tribunal versarán sobre os contidos das materias comprendidas no temario anexo. O exercicio será cualificado de 0 a 40 puntos, sendo preciso alcanzar un mínimo de 20 puntos para superalo. As persoas aspirantes que non acaden a devandita puntuación mínima serán eliminadas do proceso. Terceiro exercicio: De carácter obrigatorio e eliminatorio. Constará de dúas partes: na primeira os/as aspirantes deberán redactar en galego durante un tempo máximo de corenta e cinco minutos un documento propio das funcións da praza que se convoca; valoraranse os aspectos lingüísticos e adaptación aos criterios de modernización de linguaxe administrativa. Na segunda parte, de carácter oral, consistirá en manter unha conversa en galego cunha duración máxima de dez minutos cos membros do tribunal, en que se falará do documento obxecto da primeira parte deste exercicio. Esta proba será cualificada como “apto/a” ou “non apto/a”. Quedarán exentas da realización desta proba aquelas persoas que acrediten estar en posesión do CELGA 4 ou equivalente. Contarase para a realización desta proba co apoio do departamento de Normalización Lingüística do Concello. A puntuación final do proceso selectivo será o resultado da suma das puntuacións obtidas tanto na fase de oposición coma na de concurso. Esta última só se terá en conta para aquelas persoas aspirantes que tiveran superado a fase de oposición. No caso de producirse un empate na puntuación final do proceso selectivo o nomeamento recaerá no/na aspirante que obtivese maior puntuación na fase de oposición. En ningún caso poderán superar o proceso selectivo un número superior de aspirantes ó de prazas convocadas. Oitava.- Publicidade As presentes bases serán obxecto de publicación no Boletín Oficial da Provincia da Coruña, así como os listados provisionais e definitivos de admitidos/as e excluídos/as. Iniciado o proceso selectivo o resto de publicacións farase no Taboleiro de Edictos do Concello de Ferrol e na web do Concello. Novena.- Reclamacións e recursos A presente convocatoria e cantos actos administrativos se deriven dela poderán ser impugnados polos/as interesados/as nos casos e no xeito establecidos pola Lei 39/2015, do réxime xurídico e das Administración Públicas e do procedemento administrativo común ANEXO I.- TEMARIO Tema 1.- Lei 39/2015, do 1 de outubro, do procedemento administrativo común das Administracións Públicas. Disposicións xerais. Os interesados no procedemento. A actividade das Administracións Públicas: normas xerais de actuación. Termos e prazos. Tema 2.- Lei 39/2015, do 1 de outubro, do procedemento administrativo común das Administracións Públicas. Os actos administrativos: concepto, elementos, clases. Forma, motivación. A eficacia: o principio de autotutela declarativa. Nulidade e anulabilidade. Tema 3.- Lei 39/2015, do 1 de outubro, do procedemento administrativo común das Administracións Públicas. Disposicións sobre o procedemento administrativo común: Garantías do procedemento. Iniciación. Ordenación. Instrución. Tema 4.- Lei 39/2015, do 1 de outubro, do procedemento administrativo común das Administracións Públicas. Finalización do procedemento. Outras formas de finalización: A desistencia e a renuncia. A caducidade. A terminación. A tramitación simplificada do procedemento administrativo común. Tema 5.- Revisión de actos en vía administrativa. Recursos administrativos: principios xerais. Recurso de alzada. Recurso potestativo de reposición. Recurso extraordinario de revisión. Procedementos substitutivos dos recursos administrativos: conciliación, mediación e arbitraxe. A suspensión da execución do acto recorrido Tema 6.- Lei 40/2015, do 1 de outubro, do réxime xurídico do sector público. Dos órganos das Administracións Públicas: órganos administrativos, competencias, órganos colexiados, abstención e recusación. Os convenios. Tema 7.- A potestade sancionadora: concepto e significado. Principios do exercicio da potestade sancionadora. As sancións administrativas: concepto, natureza e clases. O procedemento sancionador. A potestade sancionadora local. Tema 8.- A responsabilidade patrimonial das Administracións Públicas. A responsabilidade patrimonial das autoridades ó servizo das Administracións Públicas. Tema 9.- Os contratos do sector público: obxeto e ámbito de aplicación da lei 9/2017 de contratos do sector público. Tipos de contratos do sector público. Contratos suxeitos a regulación armonizada. Contratos administrativos e contratos privados. As partes nos contratos do Sector Público. Tema 10.- O persoal ó servizo das Administracións Públicas: Clases de persoal. Adquisición e perda da relación de servizo. Situacións administrativas. Os dereitos dos empregados públicos. Dereitos individuais. Especial referencia á carreira administrativa e ás retribucións. Dereitos de exercicio colectivo. Xornada de traballo, permisos, licenzas e vacacións Deberes dos empregados públicos. Código de conduta. Tema 11.- Os bens das entidades locais. Normativa aplicable. Clases. Bens de dominio público. Bens patrimoniais. Prerrogativas e potestades das entidades locais en relación cos seus bens. Os bens comunais. O inventario Tema 12.–Réxime xurídico do procedemento administrativo das entidades locais. Os expedientes. Certificacións, comunicacións, notificacións e publicación dos acordos. O rexistro de documentos. Tema 13.–O orzamento xeral das entidades locais. Concepto e contido. Elaboración e aprobación: especial referencia ás Bases de execución do orzamento. A prórroga do orzamento. As modificacións orzamentarias. Créditos extraordinarios e suplementos de créditos. Créditos ampliables. Transferencias. Xeración de crédito. Incorporación de remanentes de créditos. As baixas por anulación. Tema 14.–Fases de execución do orzamento. A liquidación do orzamento. O remanente de Tesourería. Pagos para xustificar. Anticipos de caixa fixa. Tema 15.–Os recursos das entidades locais no marco da lexislación das facendas locais. Os tributos locais: Principios. Impostos. Taxas. Contribucións especiais. Os prezos públicos locais. Tema 16.–A potestade regulamentaria das entidades locais en materia tributaria: contido das ordenanzas fiscais, tramitación e réxime de impugnación dos actos de imposición e ordenación de tributos. A xestión recadatoria local. Procedementos de recadación: en período voluntario e en período executivo. Aprazamentos e fraccionamentos de pagos. Tema 17.- Lei Orgánica 3/2018 do 5 de decembro, de protección de datos persoais e garantía dos dereitos dixitais. Disposicións xerais. Principios da protección de datos. Dereitos das persoas. Responsable e encargado do tratamento dos datos. Lei Orgánica 3/2007 do 22 de marzo, para a igualdade efectiva de mulleres e homes: obxeto e ámbito da lei. O principio de igualdade e tutela contra a discriminación. Tema 18.- A Lei 31/1995 de prevención de riscos laborais: dereitos e obligacións, Servicios de prevención, Consulta e participación dos traballadores. Tema 19.- A Lei 3/1983, do 15 de xuño, de normalización lingüística de Galicia: uso oficial do galego. A Ordenanza de Normalización Lingüística do Concello de Ferrol de 27 de xuño de 1997. Tema 20.- A lei 19/2013, do 9 de decembro, de transparencia, acceso á información pública e bo goberno: Transparencia da actividade pública. Dereito de acceso á información pública. Acceso á información pública. Ordenanza de transparencia do Concello de Ferrol. (BOP 9 de maio de 2016 ) ANEXO II.- SOLICITUDE Don/Dona______________________________________________________________________________________________ con DNI________________________ e enderezo en ___________________________________________________________ Concello ________________________ Provincia___________________________________ e número de teléfono______________________________, SOLICITO: 1.- Participar no proceso selectivo para a provisión en propiedade de oito prazas de Administrativo/a de Administración Xeral (Grupo C, Subgrupo C1) convocadas polo Concello de Ferrol mediante quenda de promoción interna no BOE de data _________________________ 2.- Achego a seguinte documentación: 2.1.- Fotocopia do DNI 2.2.- Fotocopia da titulación esixida.2.3.- Fotocopia do Celga IV ou equivalente ós efectos de ser declarado exento da realización do terceiro exercicio da oposición.2.4.- Relación de méritos alegados.3.- Solicito realizar os exercicios da oposición no idioma: ___ Galego ____ Castelán.4.- ____Acredito discapacidade e solicito a adaptación de tempos adicionais nos procesos selectivos para o acceso ó emprego público das persoas con discapacidade nos termos previstos na Orden PRE/1822/2006 do 9 de xuño, (BOE do 13/06/2006). En Ferrol, a ______ de _______ de 20___ Sinatura: “ O que se fai público para xeral coñecemento. Ferrol, 14 de decembro de 2022 A concelleira delegada da Area de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares